澤寬

澤寬，费莫氏，字栗堂，荊州駐防滿洲鑲白旗人，附生。
 生平 
 道光二十五年二月，候選知州捐輸經費，分發四川試用「三十日辛酉，内閣奉諭旨：惟勤等奏烏魯木齊滿洲營所出驍騎校員缺，擬定正陪，懇請簡放一摺，著照所請。伊濟斯歡所遺驍騎校員缺，著擬正之獎賞藍翎，委前鋒校竒車布補授。又奉諭旨：前據訥爾經額奏，直隸官紳捐輸經費，懇請奨勵，當交該部議奏。茲據該部查照章程，開單呈覽，該官紳等踊躍輸將，自應分别加恩，以昭激勸。運同銜直隸多倫諾爾同知奎慶，著以知府在任侯升。揀選知縣史致昌，著以知縣不論雙單月選用。大挑知縣前借署固安縣北四工縣丞馬光型，著免其坐補原缺，以知縣仍留直隸，歸於地方大挑班內補用。大順廣道何俊，著賞給隨帶加二級。候選通判盧寶臣，著以知縣不論雙單月歸豫工二卯選用。候選知州澤寬、著分發四川試用。副貢生何福咸、著以教諭歸捐班前先用。仍紀錄一次。候選府經厯王金慶、著分發直隸分缺間用。侯選府經厯王式燕、著以鹽運司經厯分發長蘆。歸豫工二卯補用。廩生王藎臣，著以訓導遇缺即選。候選訓導莫倉稜，著以縣丞分發四川遇缺即補。俊秀姚經陛，著以布政司經厯雙月選用。鑲黃旗滿洲閑散同煊，著以筆帖式用。儘先未入流彭克恕，著俟補缺後以縣丞升用。候選縣丞戴澤遠，著分發山東補用。俊秀馮篤弼、鄭濤，均著以縣主簿分發直隷北河補用。供事汪鏞，著以縣主簿分發直隸北河。歸捐班前先用。監生王金聲，著以州吏目分發直隸補用。俊秀單祜潨，著以未入流分發直隸試用。前任寶坻縣兼河主簿謝恕，著俟服闋後留於直隸。仍以主簿歸入次儘班補用。俊秀潘曾圻，著以未入流分發直隸試用。貢生吳玉堂，著以未入流分發河南試用。議敘。未入流李崧，著分發直隸歸議敘班補用，仍加二級，紀錄一次。議敘從九品職銜潘鈞，著以未入流分發山東補用。直隸試用府經厯沈涵，著仍留直隸歸捐班前先用。俊秀徐承紱，著以未入流不論雙單月選用。直隸試用從九品陳楓，著仍留直隸分缺間用。直隸試用從九品楊惠，均未入流張崇本，均著仍留直隸，歸捐班前先用。俊秀朱大緯，著賞給布政司經厯職銜。俊秀耿光庭、張步霄、丁如松、杜廉善，均著賞給從九品職銜。直隸試用從九品馮志仁、張恩浩、金怡森，均著仍留直隸遇缺即補。未入流職銜陳禾生著以縣丞分發四川補用。該部知道。單併發」，《清宣宗起居注》卷七十七道光二十五年二月
 道光二十九年署井研縣知縣「孟自桓，東平州人。繼霖溥知縣事。自桓旣蒞事，善義卷之舉，又多縣人之知禮而崇儒也，乃進言曰：減印卷則童軍奮，何如優鄉舉而科第昌乎？學不以人少闕其額，鄉薦無資，則觀光者裏足。縣人吳世耀因自桓言，輸千金置業爲公車費，名其業曰杏花莊。世耀固嘗獨力修治試院者也。自桓性閒澹，不以吏材自見，嘗揭聯座右雲：得溫飽時思思赤子，佳山水處作清官。其標格如此。後以事左遷鹽大使，遂告歸。繼自桓任者曰澤寛，滿洲人，勤政無留牘，馭下不爲姑息，民以壅蔽愬者，必直之，謂若輩苟受其欺，則受害無不至矣。論者以爲仁人之言」。光緒《井研志》卷二十九傳第二「廿九己酉，澤寛，湖北駐防，满洲鑲白旗生員，署任」。光緒《井研志》卷十八表第二「厲壇，在北城外，明知縣嚴孟端立石。景泰間，知縣馮讓始建壇。萬厯間，知縣杜如桂增石卓更衣所。縣境上中下三里通化鄕俱有壇祀，明未燬。道光三十年，知縣澤寛創修，旋燬。同治八年，知縣王鳳翥重修」。光緒《井研志》卷第四
 咸豐四年閏七月，代辦秀山縣知縣「四年，夏五月知縣曹廷燮以病免，酉陽知州淩樹棠兼攝縣事，秋蛟岀溶溪山中勘壞民田，七月沈定儀來代辦縣事，閏七月 澤寛來代辦縣事，定儀臨湘人拔貢，澤寛滿洲鑲白旗人附生，皆候補知縣」，《秀山縣志》卷三「澤寛，滿洲鑲白旗人。咸豐四年，知縣曹廷燮以殘酷結民怨，謗議沸騰，因託病引去，而係囚纍纍，塡塞獄户。會澤寛來代辦，一日淸結積訟百餘省，供檢辭賭，聞聞並施。數語之間，輒都洞悉，民各得其情以去。一時服其材敏，謂有縣以來所未有也。性簡易，不喜爲苛煩。甞以事行鄉里，僕從僅六七人，民無臨候之者。既遷，知爲令，比集，則已藏事去矣。居數月去，俄以他事復至，民士上書大府，請借賢令一年，事格不行，縣人至今猶惜思之」，《秀山縣志》卷三
 咸豐六年〔1856〕，署任四川鄰水縣知縣「澤寛，滿洲鑲白旗附生，咸豐六年署」。光緒卅三年《鄰水縣續修誌》
 咸豐八年七月，勸捐辦圑出力，著俟補缺後以同知直隸州知州升用「又奉諭旨：王慶雲奏查明勸捐辦圑出力人貟開單請獎一摺。四川川東設立捐輸圑練總局，該紳士、委員等實心經理，數年以來，頗有成效。所有在事出力人員，自應量予獎勵。翰林院編修張正椿，著以侍講升用，先換頂戴。候選訓導金含章，著以復設訓導不論班次，儘先選用。儘先從九品熊廷選，著賞加六品頂戴。復設敎諭孫右廉、陳日襄，均著賞加國子監學正銜。户部學習主事馬垂榮，著賞加員外郎銜。太寺典簿銜汪樹暄，著賞加光祿寺署正銜。復設訓導周輝祖、孫師濟，均著賞加國予監典簿銜。試用知州澤寛，著俟補缺後以同知直隸州知州升用。知縣蔣道軫，著賞加同知銜。該部知道。單併發。」，《清文宗起居注》卷四十二/咸豐八年七月
 蒼溪縣知縣「澤寬，字栗堂，漢川人」，蒼溪縣志卷四，十五「縣中團練保甲，起自前淸嘉慶間，以白蓮敎匪滋事，深得團練之力，上憲檄各屬整辦團練。道光二十八年，縣令澤寬奉檄復行整頓保甲，禀稱奉飭編聯保甲，卽周官五家爲比，五比爲閭，各相安保之良謨，爲禁暴詰奸化民成俗之善法。縣中團練保甲，由茲肇始」。《蒼溪縣志》卷一，十八
 達縣知縣
 簡州知州「澤寛，滿洲鑲白旗人，生員，官四川簡州知州」。《荊州駐防八旗志》卷十「母氏費謨，原任四川簡州知州印澤寛公之女，提舉銜四川候補通判蘇柏哩公之姊」，《文蔚文錦硃卷》。

註釋

Category:清朝鄰水縣知縣
Category:清朝達縣知縣
Category:清朝蒼溪縣知縣
Category:清朝井研縣知縣
Category:清朝秀山縣知縣
Category:鑲白旗滿洲人
Category:費莫氏